*****

ΚΑΝΟΝΙΣΜΟΣ (ΕΟΚ) αριθ. 3062/89 ΤΗΣ ΕΠΙΤΡΟΠΗΣ

της 11ης Οκτωβρίου 1989

για τον καθορισμό των οροφών και για την θέσπιση κοινοτικής επίβλεψης στις εισαγωγές καρότων και κρεμμυδιών, καταγωγής των κρατών της Αφρικής, της Καραϊβικής και του Ειρηνικού ή υπερποντίων χωρών και εδαφών (1990)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 486/85 του Συμβουλίου της 26ης Φεβρουαρίου 1985 περί του καθεστώτος που εφαρμόζεται στα γεωργικά προϊόντα και σε ορισμένα εμπορεύματα προερχόμενα από τη μεταποίηση γεωργικών προϊόντων καταγωγής των χωρών της Αφρικής, της Καραϊβικής και του Ειρηνικού ή υπερποντίων χωρών και εδαφών (1), όπως τροποποιήθηκε τελευταία από τον κανονισμό (ΕΟΚ) αριθ. 967/89 (2), και ιδίως τα άρθρα 13 και 22,

Εκτιμώντας:

ότι στο άρθρο 13 του κανονισμού (ΕΟΚ) αριθ. 486/85 προβλέπεται ότι, για την περίοδο από 1ης Ιανουαρίου μέχρι 31 Μαρτίου, τα καρότα που υπάγονται στον κωδικό ΣΟ ex 0706 10 00 και για την περίοδο από 15 Φεβρουαρίου έως 15 Μαΐου, τα κρεμμύδια που υπάγονται στον κωδικό ΣΟ ex 0703 10 καταγωγής των εν λόγω χωρών, υπόκεινται κατά την εισαγωγή τους στην Κοινότητα, σε δασμούς μειωμένους αντίστοιχα σε 10,2 % και 4,8 % · ότι το προνόμοιο της μειώσεως των δασμών περιορίζεται από οροφές 800 τόνων για το καθένα από τα προϊόντα αυτά, πέραν των οποίων οι δασμοί που εφαρμόζονται έναντι των τρίτων χωρών επαναφέρονται·

ότι, βάσει των διατάξεων του κανονισμού (ΕΟΚ) αριθ. 1820/87 του Συμβουλίου της 25ης Ιουνίου 1987 για την εφαρμογή της απόφασης αριθ. 2/87 του Συμβουλίου των Υπουργών ΑΚΕ-ΕΟΚ για την εσπευσμένη έναρξη εφαρμογής του πρωτοκόλλου προσχώρησης του Βασιλείου της Ισπανίας και της Πορτογαλικής Δημοκρατίας στην τρίτη σύμβαση ΑΚΕ-ΕΟΚ (3), η Πορτογαλία θα καθυστερήσει, μέχρι τις 31 Δεκεμβρίου 1990, την εφαρμογή του προτιμησιακού καθεστώτος στον τομέα των φρούτων και λαχανικών, που υπάγεται στον κανονισμό (ΕΟΚ) αριθ. 1035/72 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (5)·

ότι, κατά συνέπεια, η προαναφερθείσα δασμολογική παραχώρηση δεν εφαρμόζεται στην Πορτογαλία·

ότι, από της 1ης Ιανουαρίου 1990 και μετά, στα όρια αυτών των δασμολογικών οροφών, η Ισπανία εφαρμόζει δασμούς που υπολογίζονται σύμφωνα με τις σχετικές διατάξεις του προαναφερθέντος πρωτοκόλλου της σύμβασης ΑΚΕ-ΕΟΚ·

ότι η εφαρμογή του συστήματος οροφών απαιτεί την τακτική ενημέρωση της Κοινότητας όσον αφορά την εξέλιξη των εισαγωγών των εν λόγω προϊόντων καταγωγής των εν λόγω χωρών· ότι ενδείκνυται, ως εκ τούτου, να υποβληθεί η εισαγωγή αυτών των προϊόντων σε καθεστώς επιτηρήσεως·

ότι αυτός ο στόχος είναι δυνατόν να επιτευχθεί δια της προσφυγής σε τρόπο διαχειρίσεως ο οποίος να βασίζεται στον καταλογισμό, σε κοινοτική κλίμακα, των εισαγωγών των εν λόγω προϊόντων στις οροφές, σύμφωνα με τον ρυθμό που τα προϊόντα αυτά προσκομίζονται στο τελωνείο βάσει δηλώσεων θέσεως σε ελευθερη κυκλοφορία· ότι αυτός ο τρόπος διαχειρίσεως πρέπει να προβλέπει την δυνατότητα επαναφοράς των δασμών μόλις συμπληρωθούν οι οροφές σε κοινοτική κλίμακα·

ότι αυτός ο τρόπος διαχειρίσεως απαιτεί στενή και ιδιαίτερα ταχεία συνεργασία μεταξύ των κρατών μελών και της Επιτροπής, η οποία θα πρέπει, ιδίως, να δύναται να παρακολουθεί την κατάσταση καταλογισμού στις οροφές και να ενημερώνει τα κράτη μέλη· ότι αυτή η συνεργασία πρέπει να είναι πολύ στενή, δεδομένου ότι η Επιτροπή πρέπει να έχει τη δυνατότητα να λαμβάνει τα κατάλληλα μέτρα για την επαναφορά των δασμών όταν συμπληρώνεται μία από τις οροφές·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι εισαγωγές ορισμένων προϊόντων καταγωγής χωρών της Αφρικής, της Καραϊβικής και του Ειρηνικού ή υπερποντίων χωρών και εδαφών, οι οποίες αναφέρτονται στο παράρτημα, υπόκεινται σε καθεστώς οροφών και επιτηρήσεως στην Κοινότητα, με εξαίρεση της Πορτογαλία.

Οι περιγραφές των προϊόντων που αναφέρονται στο πρώτο εδάφιο, οι κωδικοί τους ΣΟ, οι δασμοί που εφαρμόζονται, οι περίοδοι ισχύος και το ύψος των οροφών σημειώνονται στο παράρτημα.

2. Από 1ης Ιανουαρίου 1990 και μέσα στα όρια αυτών των δασμολογικών οροφών, το βασίλειο της Ισπανίας εφαρμόζει δασμούς που υπολογίζονται σύμφωνα με τις σχετικές διατάξεις του πρωτοκώλου της τρίτης σύμβασης ΑΚΕ-ΕΟΚ συνεπεία της προσχώρησης της Ισπανίας και της Πορτογαλίας στις Ευρωπαϊκές Κοινότητες.

3. Ο καταλογισμός στις οροφές πραγματοποιείται με το ρυθμό που τα προϊόντα προσκομίζονται στο τελωνείο βάσει δηλώσεων θέσεως σε ελεύθερη κυκλοφορία, συνοδευόμενα από πιστοποιητικό κυκλοφορίας των εμπορευμάτων.

Τα εμπορεύματα καταλογίζονται στην οροφή μόνον εάν το πιστοποιητικό κυκλοφορίας των εμπορευμάτων προσκομισθεί προ της επαναφοράς των δασμών.

Η κατάσταση εξαντλήσεως των οροφών διαπιστώνεται, σε κοινοτικό επίπεδο, βάσει των εισαγωγών που καταλογίσθηκαν σύμφωνα με τους όρους των προηγουμένων εδαφίων.

Τα κράτη μέλη ενημερώνουν την Επιτροπή για τις εισαγωγές που πραγματοποιούνται σύμφωνα με την ανωτέρω διαδικασία, βάσει της περιοδικότητάς και εντός των προθεσμιών που ορίζονται στην παράγργαφο 4.

4. Μόλις μια οροφή συμπληρωθεί, η Επιτροπή εκδίδει κανονισμό βάσει του οποίου επαναφέρονται, μέχρι το τέλος της περιόδου ισχύος του κανονισμού αυτού, οι δασμοί τους οποίους εφαρμόζει έναντι των τρίτων χωρών.

5. Τα κράτη μέλη διαβιβάζουν στην Επιτροπή εκθέσεις περί των καταλογισμών στην ποσόστωση που αφορούν περιόδους δέκα ημερών, εντός προθεσμίας πέντε πλήρων ημερών από της λήξεως κάθε δεκαημέρου.

Άρθρο 2

Για να εξασφαλιστεί η εφαρμογή του παρόντος κανονισμού, η Επιτροπή λαμβάνει όλα τα αναγκαία μέτρα σε στενή συνεργασία με τα κράτη μέλη.

Άρθρο 3

Ο παρών κανονισμός αρχίζει να ισχύει την 1η Ιανουαρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Οκτωβρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 61 της 1. 3. 1985, σ. 4.

(2) ΕΕ αριθ. L 103 της 15. 4. 1989, σ. 1.

(3) ΕΕ αριθ. L 172 της 30. 6. 1987, σ. 1.

(4) ΕΕ αριθ. L 118 της 20. 5. 1972, σ. 1.

(5) ΕΕ αριθ. L 118 της 29. 4. 1989, σ. 12.

ΠΑΡΑΡΤΗΜΑ

1.2.3.4.5 // // // // // // Αύξων

αριθμός // Κωδικός ΣΟ (1)

// Περιγραφή εμπορευμάτων

// Εφαρμοστέος

δασμός // Ποσό της

οροφής

(σε τόνους) // // // // // // 12.0010 // ex 0706 10 00 // Καρότα, από 1ης Ιανουαρίου έως 31 Μαρτίου 1990 // 10,2 // 800 // 12.0020 // ex 0703 10 // Κρεμμύδια, από 15 Φεβρουαρίου έως 15 Μαΐου 1990 // 4,8 // 800 // // // // //

(1) Κωδικοί Taric: 0706 10 00 * 11, 0703 10 11 * 20, 0703 10 11 * 30, 0703 10 19 * 92, 0703 10 19 * 93.